钦定古今图书集成/明伦汇编/氏族典/第228卷 > 杨牢
## 钦定古今图书集成/明伦汇编/氏族典/第228卷 > 杨牢

按《唐书李甘传》：“河南人杨牢，字松年，有至行。父茂卿，
从田氏府。赵军反，杀田氏。茂卿死，牢之兄蜀三往索
父丧，虑死不果至。牢自洛阳走常山二千里，号伏叛
垒，委发羸骸，有可怜状。仇意感解，以尸还之。单缞冬
月往来太行间，冻肤皲瘃，衔哀雨血，行路稠人，为牢
泣，归责其子，以牢勉之。牢后擢进士第。”